 נשפך: אבל אם לקח בידו כוס של מים בחושבו שהוא יין ובירך עליו בפה''ג וקידש צריך לחזור ולברך בפה''ג ולקדש שנית על כוס של יין פסקי מהרא''י סי' קט''ו. וכן הסכים הט''ז וחילק דאם היה יין בשעת הקידוש על הספסל או על השלחן מוכן לשתות אז ודאי א''צ לא בפה''ג ולא קידוש אלא ישתה המוכן לפניו ע''ש והמ''א כתב דאם דעתו לשתות יין יותר א''צ לברך שנית בפה''ג וה''ה בנשפך כו' עי' סי' ר''ט ס''ב בהג''ה וס''ס ר''ו. ואם קידש בשחרית על השכר ונשפך הכוס א''צ להביא אחר דהא י''א דדי בפת כמו שכתב סימן ער''ב. עיין מ''א וט''ז באורך: